system
Răspunde în limba română, în stilul Wikipedia, cat mai corect gramatical.
user
Dă-mi mai multe informații despre Mircea Rednic.
assistant
Mircea Rednic () este un antrenor român de fotbal, actualmente aflat la conducerea echipei UTA Arad. În cariera de fotbalist, Rednic a jucat pe postul de fundaș central. Porecla lui este "Puriul".

În martie 2008 a fost decorat cu Ordinul „Meritul Sportiv” clasa a III-a, pentru rezultatele obținute la turneele finale din perioada 1990-2000 și pentru întreaga activitate.

Cariera de fotbalist 

În 1976 și-a început cariera de fotbalist după ce s-a legitimat pentru Corvinul Hunedoara unde a jucat până în 1983, când se-a transferat la Dinamo București. Jucător dotat cu deosebite calități fizice, bun tehnician și cu un dezvoltat simț al anticipației, a reprezentat tipul fundașului modern, la fel de activ și eficace, atât în apărare, cât și în atac.

După Revoluția din 1989 s-a transferat de la Dinamo în Turcia, unde a jucat un sezon pentru Bursaspor. În 1991 a venit mutarea în Belgia, țară considerată de Rednic drept a doua patrie. În 1997, a revenit în România, dar la Rapid București, unde a evoluat sub comanda lui Mircea Lucescu, tehnicianul cu care își începuse cariera la Corvinul și Dinamo.

A câștigat trei titluri de campion al României: două cu Dinamo (1984 și 1990) și unul cu Rapid (1999). De asemenea, a cucerit cinci cupe naționale: trei cu Dinamo (1984, 1986 și 1990), una cu Standard Liege (1993) și una cu Rapid (1998).

Cariera de antrenor 

Și-a început cariera de antrenor în anul 2000, tot la Rapid București. În campionatul 2002-2003 a revenit la Rapid ca antrenor principal, câștigând în acest mandat secund primul său titlu de campion ca antrenor. După un început modest în stagiunea următoare, el a fost demis și în returul ediției 2004-2005 a Diviziei A a condus pe FC Universitatea Craiova. În vara anului 2006 a semnat un contract cu Dinamo și deși avea obiectivul de a reconstrui echipa, a câștigat titlul de campion în primul sezon, devenind unui dintre puținii tehnicieni cu trofee obținute cu echipe diferite (doar al doilea după Revoluție, alături de Mircea Lucescu).

După ce a ratat calificarea în grupele Ligii Campionilor în sezonul 2007-2008, Rednic a demisionat, iar în octombrie 2007 a revenit pe banca tehnică la Rapid București. Aici a rezistat doar șase luni, înaintându-și demisia în martie 2008.

În vara aceluiași an a preluat din nou pe Dinamo având ca țintă câștigarea titlului de campion și calificarea în premieră pentru clubul alb-roșu în grupele Ligii Campionilor. Deși a condus în campionatul 2008-09 până pe final, Dinamo a încheiat în cele din urmă pe locul 3 și va evolua doar în Liga Europa.

Înainte de startul pregătirilor pentru noul sezon, Rednic a anunțat că nu mai poate continua la Dinamo, din cauza numirii lui Cornel Dinu în funcția de manager sportiv.

După despărțirea de Dinamo, Rednic a acceptat oferta venită din partea echipei ruse Alania Vladikavkaz, cu care a semnat un contract pentru cinci sezoane. Obiectivul la formația din regiunea Oseția de Nord este promovarea în prima divizie a Rusiei.. Din cauza neîndeplinirii obiectivului, Rednic s-a despărțit de echipa din Rusia în decembrie 2009. Din iulie 2010 a pregătit echipa azeră Khazar Lankaran. În martie 2012 a semnat cu echipa de Liga I, Astra Ploiești, până la finele sezonului 2011/2012. A pregătit echipa Petrolul Ploiești a cărei conducere a preluat-o în mai 2012. În luna octombrie a aceluiași an a semnat cu Standard Liege, echipă pe care a pregătit-o până la finalul sezonului, când a semnat cu CFR Cluj. Și-a încheiat contractul cu CFR, de comun acord, la doar două luni după instalare, perioadă în care obținuse o singură victorie în primele patru etape ale sezonului din Liga I.

Pe 1 octombrie 2013, Rednic a devenit antrenorul echipei belgiene Gent.

La începutul anului 2015, Rednic s-a întors în România pentru a antrena pe Petrolul Ploiești. În vara anului 2015, Rednic a revenit la Dinamo, înlocuindu-l pe Flavius Stoican după derbiul cu Steaua. În mai 2016, s-a despărțit de Dinamo, în urma unor neînțelegeri cu patronul echipei, Ionuț Negoiță.

Din noiembrie 2016, Rednic a preluat pe Mouscron, echipă pe care a salvat-o de la retrogradare în sezonul 2016-17. Însă în februarie 2018, a fost demis de la conducerea echipei belgiene.

În iulie 2018, Rednic a devenit antrenorul echipei Al-Faisaly din Arabia Saudită. După doar trei luni pe banca saudiților și doar cinci meciuri disputate, în care echipa a înregistrat o victorie, un egal și trei înfrângeri, ocupând locul 11, a fost demis din funcție.

În octombrie 2018, Rednic a revenit la Dinamo, pentru al patrulea mandat. După un sezon slab, încheiat pe locul 9 în Liga I, Rednic a demisionat în iunie 2019.

La începutul anului 2020, Rednic a semnat un contract pentru șase luni cu CSM Politehnica Iași. Sub conducerea lui Rednic, Poli Iași a încheiat sezonul 2019-20 din Liga I pe locul 12, evitând retrogradarea. Însă înainte de noul sezon, Rednic s-a despărțit de ieșeni.

La 1 decembrie 2020, Rednic a semnat un contract pentru doi ani și jumătate cu FC Viitorul Constanța. A fost demis după 18 meciuri, perioadă în care echipa a înregistrat doar două victorii.

În septembrie 2021, a revenit la Dinamo București pentru cel de-al cincilea mandat. A fost demis după doar trei luni, nereușind să redreseze echipa pe care a lăsat-o pe locul 15 în clasament.

După o pauză de aproape doi ani, Rednic a revenit în antrenorat în aprilie 2023 când a semnat un contract pentru un sezon cu UTA Arad.

Statistici ca jucător

Echipa națională 

Mircea Rednic a evoluat timp de 10 ani pentru Echipa națională de fotbal a României. Primul său meci sub tricolor a fost consemnat în 11 noiembrie 1981, într-un meci din preliminariile Cupei Mondiale din 1982, împotriva Elveției. Rednic a fost titular în primul meci pe banca tehnică a naționalei pentru Mircea Lucescu. A evoluat în carieră în 83 de jocuri la națională, marcând două goluri.

Statistici ca antrenor 

{| class="wikitable"
! Sezon
! Club
! Țară
! Clasament
2000/01Rapid BucureștiLoc 4
2000/01FCM BacăuLoc 14
2002/03Rapid BucureștiLoc 1
2003/04Rapid BucureștiLoc 3
2003/04Al-Nassr RiadLoc 6
2003/04FC Universitatea CraiovaLoc 4
2004/05FC Universitatea CraiovaLoc 16
2004/05FC Vaslui[[Imagine:Flag of Romania.svg|20px]]<td>Loc 1/Liga 2
<tr><td>2005/06<td>[[FC Vaslui]]<td>[[Imagine:Flag of Romania.svg|20px]]<td>Loc 14
<tr><td>2006/07<td>[[Dinamo București]]<td>[[Imagine:Flag of Romania.svg|20px]]<td>'''Loc 1'''
<tr><td>2007/08<td>[[Dinamo București]]<td>[[Imagine:Flag of Romania.svg|20px]]<td>
<tr><td>2007/08<td>[[Rapid București]]<td>[[Imagine:Flag of Romania.svg|20px]]<td>
<tr><td>2008/09<td>[[Dinamo București]]<td>[[Imagine:Flag of Romania.svg|20px]]<td>Loc 3
|-
|2018
|Al Faisaly
|
|
|-
|2018-19
|[[FC Dinamo București|Dinamo București]]
|
|
|-
|2019/20
|[[FC Politehnica Iași (1945)|FC Politehnica Iași]]
|
|Loc 12
|}

Note 
<references />

Legături externe 

 [http://www.adevarul.ro/moldova/sport/FOTO-_SPECIAL_EXCLUSIV_-Acasa-_la_antrenorul_roman_Mircea_Rednic_0_494350698.html (FOTO) SPECIAL /„Acasă“ la antrenorul român Mircea Rednic], 6 iunie 2011, Andrei Loghin (din Lankaran), ''Adevărul''
[https://faxnews.ro/mircea-rednic-va-atrena-fc-viitorul-preia-clubul-de-azi-2041.html Mircea Rednic noul antrenor al FC Viitorul,] 1 decembrie 2020, Vintilă George, Faxnews

'''''Interviuri'''''

 [http://www.adevarul.ro/sport/fotbal_intern/Mircea_Rednic-Vreau_la_Standard_sau_la_nationala_0_213579202.html Mircea Rednic: „Pe vremea lui Ceaușescu aveam bani de nu știam ce să fac cu ei! “], 23 februarie 2010, Marius Pitaru, ''Adevărul''

{{Echipa națională de fotbal a României la Campionatul European de Fotbal din 1984}}
{{România la Campionatul Mondial de Fotbal 1990}}
{{Casete de navigare
|titlu = Cluburi antrenate
|listă1 = 
{{Antrenori FC Rapid București}}
{{Antrenori FC Vaslui}}
{{Antrenori FC Dinamo București}}
{{Antrenori FC Astra Giurgiu}}
{{Antrenori Petrolul Ploiești}}
{{Antrenori CFR Cluj}}
{{Antrenori FC Politehnica Iași}}
{{Antrenori FC Viitorul}}
{{Antrenori FC UTA Arad}}
}}
{{Antrenori SuperLiga României}}

{{DEFAULTSORT:Rednic, Mircea}}
[[Categorie:Hunedoreni]]
[[Categorie:Fotbaliști români]]
[[Categorie:Fotbaliști ai FC Dinamo București]]
[[Categorie:Fotbaliști ai FC Rapid București]]
[[Categorie:Antrenori români de fotbal]]
[[Categorie:Antrenori ai FC Dinamo București]]
[[Categorie:Antrenori ai FC Rapid București]]
[[Categorie:Antrenori ai FC Astra Ploiești]]
[[Categorie:Antrenori ai FC Petrolul Ploiești]]
[[Categorie:Antrenori ai lui Standard Liège]]
[[Categorie:Antrenori ai FC Politehnica Iași]]
[[Categorie:Antrenori ai FC Viitorul]]
[[Categorie:Antrenori ai FC UTA Arad]]
[[Categorie:Români expatriați în Azerbaidjan]]
[[Categorie:Români expatriați în Belgia]]
[[Categorie:Decorați cu Ordinul Meritul Sportiv]]